
P riča o spomeniku kralja Tomislava, od ideje za 
njegovo podizanje preko lijevanja te dugotrajnih 
polemika o mjestu i načinu postavljanja do konačnog 
postava i promjena koje su se na njemu odvijale ti- 
jekom gotovo cijelog stoljeća, izrazito je bitan i inte- 
resantan djelić naše povijesti i povijesti umjetnosti 
koji široj javnosti nije toliko poznat. Glavni poticaj 
ideji o podizanju spomenika bila je proslava 1000. 
obljetnice osnutka Hrvatskoga Kraljevstva godine 
1925. Inicijator ideje bio je zagrebački odvjetnik dr. 
Milan Dečak, koji osniva Odbor za podizanje spome- 
nika kralju Tomislavu te preko njega počinje priku- 
pljati sredstva za realizaciju projekta. Za autora 
spomenika odabran je Robert Frangeš Mihanović, 
najznačajniji hrvatski kipar tog vremena. Pozitivna 
politička atmosfera zbog proslave 1000. obljetnice 
Hrvatskoga Kraljevstva pretočena je i u pozitivnu 
atmosferu Odbora, pa je već 31. prosinca 1925. uz 
svečanu ceremoniju posvećen i u riznici zagrebač- 
ke katedrale pohranjen temeljni kamen spomenika. 
Kako su na početku novčani prilozi drugih gradova, 
prigodnih svečanosti te pojedinaca bili visoki, činilo 
se da će spomenik biti postavljen u kratkom roku, ali 
prilike se ubrzo mijenjaju. Frangeš Mihanović dovršio 


je 1930. sadreni model koji je trebalo odliti u broncu, 
a uzto trebalo je izraditi i postolje. Kralj Aleksandar 
I. darovao je za lijevanje 5.000 kg topovske bronce, 
što je, uz do tada prikupljena sredstva, trebalo biti 
dovoljno za lijevanje tog šest metara visokog spo- 
menika, koji je, unatoč premašenom predviđenom 
proračunu, i dovršen 1933. 

Spomenik je 1935. bio izložen u autorovu ateljeu 
na Rokovu perivoju, gdje ga je vidjelo oko 3.500 ljudi. 
U tom trenutku za njegovo postavljanje nedostajalo 
je još samo postolje i činilo se da se realizacija pri- 
bližava kraju, ali prave komplikacije tek su počele. 
Prvo se 1938. u pitanje dovodi mjesto postavljanja 
spomenika s prijedlozima da se on smjesti na sre- 
dinu trga ili pak na Svačićev trg. Milan Dečak u više 
se navrata pozivao na projekt Viktora Kovačića pre- 
ma kojem je spomenik Franji Josipu I. trebao biti 
postavljen na južnom dijelu trga ističući da se radi 
o velikom spomeniku koji bi trebao biti vidljiv i sa 
Starčevićeva trga i iz Mihanovićeve ulice. Kao glavni 
protivnik postavljanju spomenika pojavljuje se Druš- 
tvo Zagrepčana, koje se protivi projektu pozivajući 
se pritom na nekadašnji projekt Ivana Meštrovića 
prema kojem bi se na istome mjestu trebao podići 

GORE ROBERT FRANGEŠ MIHANOVIĆ: RELJEF KRUNIDBA, SADRA, 1938 
ROBERT FRANGEŠ MIHANOVIĆ: CORONATION RELIEF, PLASTER, 1938 

ROBERT FRANGEŠ MIHANOVIĆ: RELJEF MIRENJE, SADRA, 1938 
ROBERT FRANGEŠ MIHANOVIC RECONCILIATION RELIEF, PLASTER, 1938 


monumentalni slavoluk pobjede i spomenik Alek- 
sandru Karađorđeviću. 

Osim Društva Zagrepčana, veliki protivnik spome- 
nika postaje i ravnatelj Konzervatorskog ureda Gjuro 
Szabo, koji, osim smještaja i orijentacije, Frangešovu 
radu spočitava i umjetničku vrijednost proglašava- 
jući ga teatralnim i promašenim djelom te ruglom 
grada Zagreba. 

Istodobno s planiranjem postavljanja spomenika 
Frangeš je radio i na planu uređenja cijelog trga, koji 
je zamišljen kao Forum Croatorum, svojevrsni me- 
morijalni prostor hrvatskoga naroda. Trg je trebao 
biti okružen spomenicima zaslužnih Hrvata s kipom 
Croatije kao središnjom figurom, flankiran na jugu 
spomenikom Tomislavu, a na sjeveru Umjetničkim 
paviljonom, gdje se trebao nalaziti Milenijski muzej 
u kojem bi bili izloženi odljevi starohrvatskih spo- 
menika. Brojne kritike i polemike oko postavljanja 
skulpture i općedruštveno-politička klima postu- 
pno su ipak doveli do napuštanja ideje o Forumu 
Croatorum. 

Nakon smrti Frangeša Mihanovića 1940. arhi- 
tekt Bauer nastavlja s radom na projektu izgrad- 
nje postolja uz kritike i negodovanje javnosti. Osim 


samog položaja skulpture, u pitanje se dovodi i 
originalnost spomenika sugerirajući da je Frange- 
šov Tomislav plagijat budimpeštanskog spomeni- 
ka kralju Stjepanu, iako je Tomislav nastao ranije. 
Banska je vlast 1940. konačno utvrdila da se spo- 
menik postavi na današnjoj lokaciji. lako je 1942. 
postolje dovršeno, spomenik i dalje nije postavljen, 
a 1945. na njega je montirana partizanska zvijezda. 
Tek u listopadu 1947. konjanička figura konačno je 
postavljena na svoje mjesto. 

Reljefi spomenika kralju Tomislavu i sve što se oko 
njih događalo tijekom njegove izgradnje, ali i kasnije, 
posebna su priča koja zaslužuje posebnu pažnju. Po- 
četna ideja Odbora za podizanje spomenika bila je da 
na jednome reljefu bude prikazano krunjenje kralja 
Tomislava, a na drugome splitski sabor, ali od te se 
ideje 1930. odustaje te se odlučuje da se prizor split- 
skog sabora zamijeni Mirenjem. Frangeš Mihanović je 
reljefne ploče dovršio 1938., a originalne sadrene mo- 
dele oba reljefa iste je godine darovo Gliptoteci. Reljef 
Krunidbe postavljen je na zapadnoj strani praznog 
postamenta 1941. i stajao je ondje neposredno do 
postavljanja konjaničke figure. Reljef Mirenja tada nije 
ni postavljen jer nije odgovarao tadašnjim vlastima. 

U trenutku konačnog postavljanja konjaničke fi- 
gure 1947. i prizor Krunidbe postao je politički nepo- 
željan te je iste godine objavljen natječaj za izradu 
novih reljefa. Temu krunidbe zamijenila je mornarica 
kralja Tomislava, a na natječaju koji je objavljen u 
listopadu 1947. prvu nagradu dobili su Ivan Sabolić 
i Želimir Janeš, koji su i izveli nove reljefe. Janeš je 
dobio zadatak načiniti novi prizor mirenja srpskog i 
bugarskog vladara, dok je Sabolić uprizorio morna- 
ricu kralja Tomislava. 

Osnivanjem hrvatske države godine 1991. na spo- 
menik se vraćaju Frangešovi originali, pa tako nakon 
Više od pola stoljeća od nastanka konačno dobiva 
svoj davno planirani izgled. Brončani reljefi tom su 


King Tomislav 
Monument in Zagreb 


ne of Zagreb's most recognizable symbols, the 
O statue of King Tomislav, is the work of sculptor 
Robert Frangeš Mihanović (1872 - 1940). The idea to 
erect the monument originated in 1925 on the occa- 
sion of the 100" anniversary of the Croatian Kingdom. 
The Committee for the Erection of the Monument to 
King Tomislav, in charge of this task, selected Frangeš 
Mihanović as the author and collected the necessary 
funding for the realization of the monument in the fol- 
lowing years. Frangeš Mihanović completed the plaster 
model in 1930, and in 1933 the monument was cast in 
bronze. The lateral reliefs for the plinth were completed 
in 1938, and Frangeš donated their plaster models to 
the Croatian Academy Glyptotheque. Over the next ten 
years, the supporters of the monument encountered 
many problems. The public began to question its place- 
ment, orientation, and artistic value. In 1939, the city 


prilikom odliveni prema sadrenim modelima pohra- 
njenima u Gliptoteci i zajedno s hrvatskim grbom 
postavljeni su na spomenik. Reljefi Janeša i Saboli- 
ća tada su uklonjeni i pohranjeni u dvorištu palače 
Grlečić-Jelačić na Gornjem gradu, gdje se i danas 
nalaze. Uz već spomenute originalne sadrene mode- 
le reljefa, Gliptoteka HAZU u svojem fundusu čuva i 
skice za spomenik, bogatu fotodokumentaciju i ar- 
hivske materijale te skice s natječaja za zamjenske 
reljefe, koje je 2022. i predstavila javnosti na izložbi 
postavljenoj kraj spomenika u povodu Međunarod- 
nog dana muzeja i virtualnoj izložbi Spomenik kralju 
Tomislavu u Zagrebu koju je priredila u povodu 150. 
obljetnice rođenja Roberta Frangeša Mihanovića. e 


authorities issued a building permit according to which 
the monument should be erected at the current loca- 
tion. Robert Frangeš Mihanović died in 1940 without be- 
ing able to see the installation of his most monumental 
Work. Although the plinth was completed in 1942, the 
monument was still not erected, and in 1945 a partisan 
star was mounted onit. In October 1947, the equestrian 
statue was finally placed in its location. That same year, 
Frangeš's reljef of the Coronation was removed from 
the western side of the plinth, and a tender was pub- 
lished for the creation of new reliefs. Ivan Sabolić and 
Želimir Janeš made new reliefs depicting the navy of 
King Tomislav and the reconciliation of the Serbian and 
Bulgarian rulers, With the founding of the Croatian state 
in 1991, Frangeš's originals, recast in bronze according 
to plaster models kept in the Croatian Academy Glyp- 
totheque, were restored on the monument.e 

